02010X0630(04) — FI — 07.01.2012 — 001.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

Muutettu:









▼B

Yhdistyneiden kansakuntien Euroopan talouskomission (UN/ECE) sääntö nro 91 — Moottoriajoneuvojen ja niiden perävaunujen sivuvalaisimien hyväksyntää koskevat yhdenmukaiset vaatimukset

Sisältää kaiken voimassa olevan tekstin seuraavaan saakka:

Täydennys nro 11 säännön alkuperäiseen versioon – Voimaantulopäivä: 15. lokakuuta 2008

SISÄLTÖ SÄÄNTÖ 1. Soveltamisala 2. Määritelmät 3. Hyväksynnän hakeminen 4. Merkinnät 5. Hyväksyntä 6. Yleiset vaatimukset 7. Säteilevän valon voimakkuus 8. Säteilevän valon väri 9. Testausmenettely 10. Sivuvalaisimen tyypin muutokset ja hyväksynnän laajentaminen 11. Tuotannon vaatimustenmukaisuus 12. Seuraamukset vaatimustenmukaisuudesta poikkeavasta tuotannosta 13. Tuotannon lopettaminen 14. Hyväksyntätestauksesta vastaavien teknisten tutkimuslaitosten sekä hallinnollisten yksiköiden nimet ja osoitteet 15. Siirtymämääräykset ▼M1 LIITTEET Liite 1 – Valonjakautumisen vähimmäiskulmat Liite 2 – Ilmoitus SM1- tai SM2-merkinnällä varustetun sivuvalaisimen tyypin hyväksynnän myöntämisestä, epäämisestä, laajentamisesta tai peruuttamisesta taikka tuotannon lopettamisesta Liite 3 – Esimerkkejä hyväksyntämerkeistä Liite 4 – Fotometriset mittaukset Liite 5 – Tuotannon vaatimustenmukaisuuden valvontamenettelyä koskevat vähimmäisvaatimukset Liite 6 – Tarkastajan suorittamaa näytteenottoa koskevat vähimmäisvaatimukset ▼B

1. SOVELTAMISALA

Tämä sääntö koskee luokkien M, N, O ja T ( 1 ) ajoneuvoihin tarkoitettuja sivuvalaisimia.

2. MÄÄRITELMÄT

2.1 Tähän sääntöön sovelletaan määritelmiä, jotka annetaan säännössä nro 48 ja sen muutossarjoissa, jotka ovat voimassa tyyppihyväksynnän hakuajankohtana.

2.2 ’Sivuvalaisimella’ tarkoitetaan valaisinta, jota käytetään ilmaisemaan ajoneuvon sijainti sivulta katsottaessa.

2.3 ’Erityyppisillä sivuvalaisimilla’ tarkoitetaan valaisimia, jotka eroavat toisistaan seuraavien olennaisten seikkojen osalta:

a) kauppanimi tai tavaramerkki;

b) optisen järjestelmän ominaisuudet (voimakkuus, valon jakautumiskulmat, hehkulampun tyyppi, valonlähde, jne.).

Hehkulampun tai suodattimen värin muuttuminen ei aiheuta tyypin muuttumista.

2.4 Tässä säännössä olevat viittaukset standardihehkulamppuihin ja sääntöön nro 37 viittaavat sääntöön nro 37 ja sen muutossarjoihin, jotka ovat voimassa tyyppihyväksynnän hakuajankohtana.

3. HYVÄKSYNNÄN HAKEMINEN

3.1 Kauppanimen tai tavaramerkin omistajan tai tämän valtuutetun edustajan on haettava hyväksyntää.

Hakija voi ilmoittaa, että laite voidaan asentaa ajoneuvoon vertailuakselin eri kallistuskulmissa ajoneuvon vertailutasoihin ja maahan nähden tai että sitä voidaan kiertää vertailuakselinsa ympäri. Näiden erilaisten asennustapojen tulee näkyä ilmoituslomakkeessa. Hakemuksessa on ilmoitettava

3.1.1 onko sivuvalaisin tarkoitettu lähettämään ruskeankeltaista vai punaista valoa.

3.2 Kutakin sivuvalaisintyyppiä koskevaan hakemukseen on liitettävä seuraavat:

3.2.1 kolmena kappaleena riittävän yksityiskohtaiset piirustukset, joiden perusteella voidaan tunnistaa tyyppi ja luokka ja joissa esitetään geometrisesti asennot, joihin valaisin voidaan asentaa ajoneuvossa. Piirustuksista on käytävä ilmi seuraavat: havaintoakseli, jota käytetään vertailuakselina testeissä (vaakakulma H = 0°, pystykulma V = 0°), kyseisissä testeissä vertailupisteenä käytettävä piste sekä valaisevan pinnan pysty- ja vaakasuuntaiset tangentit ja niiden etäisyydet valaisimen vertailukeskipisteestä. Piirustuksista on käytävä ilmi hyväksyntänumerolle ja lisätunnuksille tarkoitettu paikka hyväksyntämerkin ympyrään nähden.

3.2.2 lyhyt tekninen kuvaus, jossa ilmoitetaan varsinkin seuraavat tiedot (paitsi jos valaisimen valonlähde ei ole vaihdettava): a) käytettävien hehkulamppujen luokat (hehkulamppuluokan on oltava jokin lamppuluokista, jotka esitetään säännössä nro 37 ja sen muutossarjoissa, jotka ovat voimassa hyväksynnän hakuajankohtana) ja/tai b) valonlähdemoduulin tunnuskoodi.

3.2.3 kaksi näytekappaletta. Jos hyväksyntää haetaan sivuvalaisimille, jotka eivät ole identtisiä vaan symmetrisiä niin, että toinen laite voidaan asentaa vasemmalle ja toinen oikealle puolelle ja/tai toinen eteen ja toinen taakse, toimitetut kaksi näytettä voivat olla identtisiä ja asennettavissa vain ajoneuvon oikealle tai vasemmalle puolelle ja/tai vain eteen tai taakse.

4. MERKINNÄT

4.1 Hyväksyttäväksi toimitetun sivuvalaisimen merkintöjä koskevat vaatimukset:

4.2 Laitteissa on oltava merkittynä hakijan kauppanimi tai tavaramerkki helposti luettavalla ja pysyvällä tavalla.

4.3 Kaikissa muissa paitsi ei-vaihdettavilla valonlähteillä varustetuissa valaisimissa on oltava helposti luettavissa oleva ja pysyvä merkintä, josta käyvät ilmi

a) käytettävien hehkulamppujen luokat ja/tai

b) valonlähdemoduulin tunnuskoodi.

4.4 Laitteissa on oltava riittävän suuri tila jäljempänä 5.4 kohdassa määritellylle hyväksyntämerkille ja lisätunnuksille. Tämä paikka on merkittävä 3.2.1 kohdassa mainittuihin piirustuksiin.

4.5 Valaisimissa, joiden valonlähteet eivät ole vaihdettavia tai jotka on varustettu valonlähdemoduuleilla, on oltava merkintä nimellisjännitteestä tai jännitealueesta ja nimellistehosta.

4.6 Valonlähdemoduuleilla varustettujen valaisimien valonlähdemoduuleissa on oltava seuraavat merkinnät:

4.6.1 hakijan kauppanimi tai tavaramerkki helposti luettavalla ja pysyvällä tavalla merkittynä,

4.6.2 moduulin tunnuskoodi helposti luettavalla ja pysyvällä tavalla merkittynä. Tunnuskoodi koostuu kirjainsymbolista MD (sanasta ’moduuli’), hyväksyntämerkinnästä ilman 5.4.1.1 kohdassa määrättyä ympyrää sekä lisätunnuksista ja -merkeistä silloin, kun käytetään useita erilaisia valonlähdemoduuleita. Tunnuskoodi on merkittävä 3.2.1 kohdassa mainittuihin piirustuksiin. Hyväksyntämerkin ei tarvitse olla sama kuin siinä valaisimessa oleva hyväksyntämerkki, jossa moduulia käytetään, mutta molempien merkkien on oltava saman hakijan.

4.6.3 nimellisjännite (ja nimellisteho).

5. HYVÄKSYNTÄ

5.1 Jos 3.2.3 kohdan mukaisesti hyväksyttäväksi toimitetut kaksi sivuvalaisinta täyttävät tämän säännön vaatimukset, hyväksyntä myönnetään.

5.2 Kullekin hyväksytylle tyypille annetaan hyväksyntänumero. Numeron ensimmäiset kaksi merkkiä ilmoittavat muutossarjalle annetun, viimeisimpiä sääntöön tehtyjä tärkeitä teknisiä muutoksia vastaavan järjestysnumeron hyväksynnän myöntämisajankohtana. Sama sopimuspuoli ei saa antaa samaa numeroa toisentyyppiselle tämän säännön soveltamisalaan kuuluvalle sivuvalaisimelle, paitsi jos kyseessä on hyväksynnän laajentaminen sivuvalaisimeen, joka on erilainen vain säteilevän valon värin suhteen.

5.3 Tämän säännön nojalla tapahtuvasta sivuvalaisimen hyväksynnän myöntämisestä, laajentamisesta tai epäämisestä on ilmoitettava tätä sääntöä soveltaville sopimuksen sopimuspuolille tämän säännön liitteessä 2 olevan mallin mukaisella lomakkeella.

5.4 Jokaisessa tämän säännön mukaisesti hyväksyttyä tyyppiä vastaavassa sivuvalaisimessa on oltava 4.4 kohdassa määritellyssä paikassa ja 4.2, 4.3 tai 4.4 kohdassa määriteltyjen merkintöjen ja tietojen lisäksi

5.4.1 kansainvälinen hyväksyntämerkki, joka koostuu 5.4.1.1 E-kirjaimesta ja hyväksynnän myöntäneen maan tunnusnumerosta ( 2 ), jotka ovat ympyrän sisällä, ja 5.4.1.2 edellä 5.2 kohdassa tarkoitetusta hyväksyntänumerosta, sekä

5.4.2 lisäsymboli SM1 tai SM2.

5.4.3 Hyväksyntänumeron kaksi numeroa, jotka ilmoittavat hyväksynnän myöntämisajankohtana voimassaolevan muutossarjan, voidaan merkitä edellä tarkoitetun lisätunnuksen lähelle.

5.4.4 Laitteissa, joissa valon jakautumista on rajoitettu tämän säännön liitteessä 4 olevan 2.5 kohdan mukaisesti, on oltava vaakasuoralta janalta lähtevä, alaspäin osoittava pystysuuntainen nuoli.

5.5 Edellä 5.4.1 ja 5.4.3 kohdassa tarkoitettujen merkkien ja symbolien on oltava pysyviä ja helposti luettavissa silloinkin, kun laite on asennettuna ajoneuvoon.

5.6 Jos ryhmitetyt, yhdistetyt tai rakenteellisesti yhdistetyt valaisimet täyttävät useampien sääntöjen vaatimukset, voidaan käyttää yhtä kansainvälistä hyväksyntämerkkiä sillä edellytyksellä, että kyseisiä valaisimia ei ryhmitetä, yhdistetä tai rakenteellisesti yhdistetä sellaisten valaisimien kanssa, jotka eivät täytä minkään kyseisen säännön vaatimuksia.

5.6.1 Hyväksyntämerkki koostuu E-kirjaimesta ja hyväksynnän myöntäneen maan tunnusnumerosta, jotka ovat ympyrän sisällä. Merkki voidaan sijoittaa mihin tahansa kohtaan ryhmitetyissä, yhdistetyissä tai rakenteellisesti toisiinsa yhdistetyissä valaisimissa seuraavin edellytyksin:

5.6.1.1 Merkintä näkyy, kun valaisimet on asennettu paikoilleen.

5.6.1.2 Ryhmitetystä, yhdistetystä tai rakenteellisesti yhdistetystä valaisimesta ei voida poistaa valoa lähettävää osaa poistamatta samalla hyväksyntämerkkiä.

5.7 Sitä sääntöä vastaava valaisimen tunnus, jonka perusteella tyyppihyväksyntä on myönnetty, ja sääntöön viimeksi tehtyjä tärkeitä teknisiä muutoksia vastaava järjestysnumero tyyppihyväksynnän myöntämisajankohtana on merkittävä

5.7.1 joko asianomaiseen valoa säteilevään pintaan,

5.7.2 tai ryhmään siten, että kukin valaisin voidaan helposti tunnistaa (malleja esitetään liitteessä 3 olevassa esimerkissä 2).

5.8 Yhden hyväksyntämerkin osien koko ei saa olla pienempi kuin vähimmäiskoko, joka vahvistetaan pienimmälle yksittäiselle merkille säännössä, jonka perusteella hyväksyntä on myönnetty.

5.9 Kullekin hyväksytylle tyypille annetaan hyväksyntänumero. Sama sopimuspuoli ei saa antaa samaa numeroa toiselle tämän säännön soveltamisalaan kuuluvalle yhdistelmätyypille.

5.10 Tämän säännön liitteessä 3 annetaan esimerkkejä hyväksyntämerkkien sijoittelusta yksittäisissä valaisimissa (esimerkki 1) ja yhdistelmissä (esimerkki 2).

5.11 Valaisimiin, jotka on ryhmitetty sellaisen ajovalaisintyypin kanssa, jonka linssiä käytetään myös muuntyyppisissä ajovalaisimissa, sovelletaan 5.6–5.9 kohdan säännöksiä.

5.11.1 Jos erityyppisissä ajovalaisimissa tai valaisinyksiköissä, joihin sisältyy ajovalaisin, käytetään samaa linssiä, voidaan linssiin kuitenkin kiinnittää kaikki erilaiset, näihin erityyppisiin ajovalaisimiin tai valaisinyksiköihin viittaavat hyväksyntämerkit, jos myös ajovalaisimen päärungossa, vaikka sitä ei voisi erottaa linssistä, on hyväksyntämerkit varsinaisille toiminnoille. Jos erityyppisissä ajovalaisimissa on sama päärunko, kaikki erilaiset hyväksyntämerkit voidaan kiinnittää siihen.

5.11.2 Tämän säännön liitteessä 3 esitetään esimerkkejä hyväksyntämerkeistä, jotka liittyvät ajovalaisimien kanssa ryhmitettyihin valaisimiin (esimerkki 3).

5.12 Hyväksyntämerkin on oltava selvästi luettavissa ja pysyvä. Se voidaan sijoittaa laitteen sisä- tai ulkopuoliseen osaan (joko läpinäkyvään tai läpinäkymättömään), jota ei voi irrottaa laitteen valoa säteilevästä läpinäkyvästä osasta. Merkinnän on joka tapauksessa oltava näkyvillä, kun laite on asennettu ajoneuvoon tai kun avataan jokin liikkuva osa, kuten konepelti, tavaratilan luukku tai ovi.

6. YLEISET VAATIMUKSET

6.1 Jokaisen hyväksyttäväksi toimitetun sivuvalaisimen on täytettävä tämän säännön 7 ja 8 kohdassa esitetyt vaatimukset.

6.2 Sivuvalaisimet on suunniteltava ja valmistettava siten, että ne toimivat tyydyttävästi tavanomaisissa käyttöolosuhteissa ja säilyttävät tässä säännössä määrätyt ominaisuudet huolimatta niihin käytön aikana mahdollisesti kohdistuvasta tärinästä.

6.3 Valonlähdemoduulit

6.3.1 Valonlähdemoduulien rakenteen on oltava sellainen, että a) kunkin valonlähdemoduulin voi asentaa vain määrättyyn oikeaan asentoon ja poistaa vain työkaluja käyttämällä b) jos laitteen kotelossa on useampia valonlähdemoduuleita, erityyppisillä ominaisuuksilla varustettuja moduuleita ei voi vaihtaa keskenään valaisimen kotelon sisällä.

6.3.2 Valonlähdemoduulien on oltava asiattomalta käsittelyltä suojattuja.

▼M1

6.3.3 Valonlähdemoduulin on oltava suunniteltu siten, että sitä ei voida työkaluja käyttämällä tai ilman työkaluja mekaanisesti vaihtaa mihinkään toiseen hyväksyttyyn valonlähteeseen.

▼B

6.4 Vaihdettavat hehkulamput

6.4.1 Mitä tahansa säännön nro 37 mukaisesti hyväksytyn hehkulamppuluokkaa voidaan käyttää, mikäli käyttöä ei rajoiteta säännössä nro 37 ja sen muutossarjoissa, jotka ovat voimassa tyyppihyväksynnän hakemishetkellä.

6.4.2 Laitteen rakenteen on oltava sellainen, että hehkulampun voi asentaa ainoastaan oikeaan asentoon.

6.4.3 Hehkulampun kannan on oltava IEC:n julkaisussa 60061 määriteltyjen ominaisuuksien mukainen. Tässä yhteydessä käytetään tietolomaketta, joka koskee kyseisessä hehkulampputyypissä käytettävää kantaa.

7. SÄTEILEVÄN VALON VOIMAKKUUS

7.1 Kummankin toimitetun näytekappaleen lähettämän valon voimakkuuden on oltava seuraavien vaatimusten mukainen:







Sivuvalaisinluokka SM1 SM2 7.1.1. Vähimmäisvoimakkuus Vertailuakselilla 4,0 cd 0,6 cd Määritetyn kulma-alueen sisällä, joka on muu kuin edellä 0,6 cd 0,6 cd 7.1.2. Enimmäisvoimakkuus Määritetyn kulma-alueen sisällä (1) 25,0 cd 25,0 cd 7.1.3. Kulma-alue Vaakasuunnassa ± 45° ± 35° Pystysuunnassa ± 10° ± 10° ( 1 ) Tämän lisäksi punaisen sivuvalaisimen enimmäisvoimakkuus on 0,25 cd vaakasuunnassa alueella 60°–90° ja pystysuunnassa ajoneuvon etuosan suuntaan alueella ± 20°.

7.1.4 Jos kyseessä on valaisin, jossa on useampi kuin yksi valonlähde,

valaisimen on täytettävä vaadittava vähimmäisvoimakkuus, jos yksi muista valonlähteistä vioittuu, ja

kun kaikki valonlähteet valaisevat, määrättyä enimmäisvoimakkuutta ei saa ylittää.

Kaikkia sarjaan kytkettyjä valonlähteitä pidetään yhtenä valonlähteenä.

7.2 Vertailuakselin ulkopuolella ja tämän säännön liitteen 1 kuvioissa määritellyissä kulmissa kummankaan toimitetun sivuvalaisimen lähettämän valon voimakkuus

7.2.1 ei saa missään tämän säännön liitteessä 4 olevassa valon voimakkuuden jakautumistaulukossa määriteltyjä pisteitä vastaavassa suunnassa olla pienempi kuin 7.1 kohdassa määritelty vähimmäisarvo kerrottuna prosenttiarvolla, joka on määritelty kullekin suunnalle kyseisessä taulukossa,

7.2.2 ei saa ylittää edellä olevassa 7.1 kohdassa määriteltyä enimmäisarvoa sivuvalaisimen missään näkymissuunnassa.

7.2.3 Tämän säännön liitteessä 4 olevan 2.2 kohdan vaatimuksia voimakkuuden paikallisista vaihteluista on noudatettava.

7.3 Liitteessä 4, johon 7.2.1 kohdassa viitataan, annetaan yksityiskohtaiset tiedot käytettävistä mittausmenetelmistä.

▼M1

8. SÄTEILEVÄN VALON VÄRI

Säteilevän valon värin on liitteessä 4 olevassa 2 kohdassa määritetyn valonjakautumiskaavion alueella oltava ruskeankeltainen. Se voi kuitenkin olla punainen, jos takimmainen sivuvalaisin on ryhmitetty tai yhdistetty tai rakenteellisesti yhdistetty takavalaisimeen, takaäärivalaisimeen, takasumuvalaisimeen tai jarruvalaisimeen tai jos se on ryhmitetty takaheijastimen kanssa tai sillä on yhteinen osa takaheijastimen valoa lähettävän pinnan kanssa. Näiden kolorimetristen ominaisuuksien tarkastamisessa on sovellettava tämän säännön 9 kohdassa kuvattua testimenettelyä. Kyseisen alueen ulkopuolella väri ei saa vaihdella jyrkästi.

Valaisimissa, joiden valonlähde ei ole vaihdettava (hehkulamput ja muut), kolorimetriset ominaisuudet on kuitenkin tarkistettava tämän säännön 9.1 kohdan asiaa koskevien alakohtien mukaisesti valonlähteiden ollessa paikoillaan valaisimessa.

▼M1 —————

▼M1

9. TESTAUSMENETTELY

9.1 Kaikki mittaukset – sekä fotometriset että kolorimetriset mittaukset – on tehtävä seuraavasti:

9.1.1 Kun kyseessä on vaihdettavan valonlähteen sisältävä valaisin, jota ei ole varustettu elektronisella valonlähteen säätölaitteella, mittaukset on suoritettava laitteelle määrätyn lamppuluokan mukaisella värittömällä tai värillisellä vakiohehkulampulla, johon syötettävä jännite tuottaa kyseiselle hehkulamppuluokalle asetettuja vaatimuksia vastaavan vakiovalovirran.

9.1.2 Kun kyseessä on valaisin, jonka valonlähde ei ole vaihdettava (hehkulamput ja muut), mittaukset tehdään tapauksen mukaan jännitteellä 6,75 V, 13,5 V tai 28,0 V.

9.1.3 Kun kyseessä on järjestelmä, jossa käytetään valaisimen osana olevaa ( 3 ) elektronista valonlähteen säätölaitetta, mittaukset tehdään syöttäen lampun tulonapoihin valmistajan ilmoittamaa jännitettä tai, jos sitä ei ole ilmoitettu, jännitettä 6,75 V, 13,5 V tai 28,0 V.

9.1.4 Kun kyseessä on järjestelmä, jossa käytetään elektronista valonlähteen säätölaitetta, joka ei ole osa valaisinta, mittaukset tehdään syöttäen lampun tulonapoihin valmistajan ilmoittamaa jännitettä.

9.2 Testauslaboratorion on vaadittava valmistajaa toimittamaan elektroninen valonlähteen säätölaite, jota tarvitaan valonlähteen ja asianomaisten toimintojen virransyöttöä varten.

9.3 Valaisimeen syötettävä jännite on ilmoittava tämän säännön liitteen 2 mukaisessa ilmoituslomakkeessa.

▼M1

9.4 Näkyvän pinnan rajat merkkivalolaitteen vertailuakselin suunnassa on määritettävä.

▼B

10. SIVUVALAISINTYYPIN MUUTOKSET JA TYYPPIHYVÄKSYNNÄN LAAJENTAMINEN

10.1 Kaikista sivuvalaisintyypin muutoksista on ilmoitettava hyväksynnän myöntäneelle viranomaiselle. Viranomainen voi ilmoituksen saatuaan joko

10.1.1 katsoa, ettei tehdyillä muutoksilla todennäköisesti ole havaittavaa kielteistä vaikutusta ja että sivuvalaisin joka tapauksessa edelleen täyttää vaatimukset tai

10.1.2 vaatia uutta testausselostetta testien tekemisestä vastaavalta tekniseltä tutkimuslaitokselta.

10.2 Hyväksynnän vahvistamisesta tai epäämisestä sekä tehdyistä muutoksista on ilmoitettava tätä sääntöä soveltaville sopimuspuolille 5.3 kohdan mukaisella menettelyllä.

10.3 Hyväksynnän laajentamisen myöntäneen toimivaltaisen viranomaisen on annettava kullekin laajentamista käsittelevälle ilmoituslomakkeelle sarjanumero ja ilmoitettava asiasta muille tätä sääntöä soveltaville sopimuspuolille tämän säännön liitteessä 2 esitetyn mallin mukaisella ilmoituslomakkeella.

11. TUOTANNON VAATIMUSTENMUKAISUUS

Tuotannon vaatimustenmukaisuuden varmistamismenettelyjen on oltava sopimuksen lisäyksessä 2 (E/ECE/324-E/ECE/TRANS/505/Rev.2) esitettyjen menettelyjen ja seuraavien vaatimusten mukaisia:

11.1 Tämän säännön mukaisesti hyväksyttävät sivuvalaisimet on valmistettava siten, että ne vastaavat hyväksyttyä tyyppiä ja täyttävät 7 ja 8 kohdan vaatimukset.

▼M1

11.2 Tämän säännön liitteessä 5 asetettuja tuotannon vaatimustenmukaisuuden valvontaa koskevia vähimmäisvaatimuksia on noudatettava.

11.3 Tämän säännön liitteessä 6 asetettuja tarkastajan suorittamaa näytteenottoa koskevia vähimmäisvaatimuksia on noudatettava.

▼B

11.4 Tyyppihyväksynnän myöntänyt viranomainen voi milloin tahansa tarkastaa kussakin tuotantolaitoksessa sovellettavat vaatimustenmukaisuuden valvontamenetelmät. Tarkastukset on tavanomaisesti suoritettava kerran kahdessa vuodessa.

12. SEURAAMUKSET VAATIMUSTENMUKAISUUDESTA POIKKEAVASTA TUOTANNOSTA

12.1 Sivuvalaisimelle myönnetty hyväksyntä voidaan peruuttaa, jos edellä esitetyt vaatimukset eivät täyty.

12.2 Jos tätä sääntöä soveltava sopimuspuoli peruuttaa aiemmin myöntämänsä hyväksynnän, sen on ilmoitettava tästä viipymättä muille tätä sääntöä soveltaville sopimuspuolille tämän säännön liitteessä 2 esitetyn mallin mukaisella lomakkeella.

13. TUOTANNON LOPETTAMINEN

Jos hyväksynnän haltija kokonaan lopettaa tämän säännön perusteella hyväksytyn sivuvalaisimen valmistamisen, hänen on ilmoitettava siitä hyväksynnän myöntäneelle viranomaiselle. Ilmoituksen saatuaan viranomaisen on ilmoitettava asiasta muille tätä sääntöä soveltaville sopimuksen sopimuspuolille tämän säännön liitteessä 2 esitetyn mallin mukaisella lomakkeella.

14. HYVÄKSYNTÄTESTEISTÄ VASTAAVIEN TEKNISTEN TUTKIMUSLAITOSTEN SEKÄ HALLINNOLLISTEN YKSIKÖIDEN NIMET JA OSOITTEET

Tätä sääntöä soveltavien sopimuspuolten on ilmoitettava Yhdistyneiden Kansakuntien sihteeristölle hyväksyntätestien suorittamisesta vastaavien teknisten tutkimuslaitosten sekä niiden hallinnollisten yksiköiden nimet ja osoitteet, jotka myöntävät hyväksynnät ja joille toimitetaan lomakkeet todistukseksi muissa maissa myönnetystä hyväksynnästä tai hyväksynnän laajentamisesta, epäämisestä tai peruuttamisesta.

15. SIIRTYMÄSÄÄNNÖKSET

15.1 Mikään tätä sääntöä soveltava sopimuspuoli ei voi täydennyksen 3 virallisen voimaantulopäivän jälkeen kieltäytyä antamasta E-hyväksyntää tämän säännön perusteella, sellaisena kuin se on muutettuna täydennyksellä 3.

15.2 Kun säännön täydennyksen 3voimaantulopäivästä on kulunut 24 kuukautta, tätä sääntöä soveltavat sopimuspuolet saavat myöntää E-hyväksynnän ainoastaan siinä tapauksessa, että hyväksyttävä sivuvalaisintyyppi täyttää tämän säännön vaatimukset, sellaisena kuin se on muutettuna täydennyksellä 3.

15.3 Tätä sääntöä soveltavat sopimuspuolet eivät saa evätä hyväksynnän laajentamista tämän säännön perusteella, sellaisena kuin se on alkuperäisessä muodossaan ja täydennettynä.

15.4 Tätä sääntöä soveltavien sopimuspuolten on 12 kuukauden ajan täydennyksen 3 voimaantulosta annettava hyväksyntä sivuvalaisimien tyypeille, jotka täyttävät tämän säännön vaatimukset, sellaisina kuin ne ovat alkuperäisen muotoisessa ja myöhemmin täydennetyssä säännössä.

15.5 E-hyväksynnät, jotka on myönnetty tämän säännön mukaisesti alle 12 kuukautta säännön voimaantulon jälkeen, ja kaikki hyväksyntien laajennukset, myös alkuperäisen muotoisen säännön ja sen myöhempien täydennysten mukaiset, pysyvät voimassa rajoittamattoman ajan. Jos sivuvalaisintyyppi, joka on hyväksytty tämän säännön alkuperäisen muodon ja sen myöhempien täydennysten mukaisesti, täyttää tämän säännön, sellaisena kuin se on muutettuna täydennyksellä 3, vaatimukset, hyväksynnän myöntäneen sopimuspuolen on ilmoitettava siitä muille tätä sääntöä soveltaville sopimuspuolille.

15.6 Tätä sääntöä soveltavat sopimuspuolet eivät saa kieltää sellaista sivuvalaisintyyppiä, joka on hyväksytty tämän säännön täydennyksen 3 mukaisesti.

15.7 Tätä sääntöä soveltavat sopimuspuolet eivät saa 36 kuukauden aikana tämän säännön täydennyksen 3 voimaantulosta kieltää sellaista sivuvalaisintyyppiä, joka on hyväksytty tämän säännön alkuperäisen muodon ja myöhempien täydennysten mukaisesti.

15.8 Kun tämän säännön täydennyksen 3 voimaantulosta on kulunut 36 kuukautta, tätä sääntöä soveltavat sopimuspuolet voivat kieltää sellaisen sivuvalaisintyypin myynnin, joka ei täytä tämän säännön täydennyksen 3 vaatimuksia, ellei kyseinen sivuvalaisin ole tarkoitettu varaosaksi käytössä oleviin ajoneuvoihin.

15.9 Tätä sääntöä soveltavien sopimuspuolten on edelleen myönnettävä hyväksyntiä sivuvalaisimille tämän säännön edellisten täydennysten perusteella, jos kyseiset sivuvalaisimet on tarkoitettu varaosiksi käytössä oleviin ajoneuvoihin.

15.10 Tätä sääntöä soveltava sopimuspuoli ei saa täydennyksen 3 virallisen voimaantulopäivän jälkeen kieltää sivuvalaisimen asentamista ajoneuvoon, jos kyseinen sivuvalaisin on hyväksytty tämän säännön perusteella, sellaisena kuin se on muutettuna täydennyksellä 3.

15.11 Tätä sääntöä soveltavien sopimuspuolten on 48 kuukauden ajan täydennyksen 3 muutossarjan 00 voimaantulosta sallittava sivuvalaisimen asentaminen ajoneuvoon, jos kyseinen sivuvalaisin on hyväksytty tämän säännön perusteella, sellaisena kuin se on alkuperäisessä muodossaan tai muutettuna myöhemmillä täydennyksillä.

15.12 Kun tämän säännön täydennyksen 3 voimaantulosta on kulunut 48 kuukautta, tätä sääntöä soveltavat sopimuspuolet voivat kieltää sellaisen sivuvalaisimen, joka ei vastaa tämän säännön vaatimuksia sellaisena kuin se on muutettuna täydennyksellä 3, asentamisen uusiin ajoneuvoihin, joiden kansallinen tai yksittäinen tyyppihyväksyntä oli myönnetty yli 24 kuukautta tämän säännön täydennyksen 3 voimaantulon jälkeen.

15.13 Kun täydennyksen 3 voimaantulosta on kulunut 60 kuukautta, tätä sääntöä soveltavat sopimuspuolet voivat kieltää sellaisen sivuvalaisintyypin, joka ei vastaa tämän säännön vaatimuksia sellaisena kuin se on muutettuna täydennyksellä 3, asentamisen uusiin ajoneuvoihin, jotka rekisteröidään ensimmäistä kertaa yli 60 kuukautta tämän säännön täydennyksen 3 voimaantulon jälkeen.









LIITE 1

VALON JAKAUTUMISEN VÄHIMMÄISKULMAT

Vähimmäispystykulmat, SM1 ja SM2:

Vaakatason alapuolella oleva 10 asteen kulma voidaan pienentää 5 asteeseen, jos valaisimen asennuskorkeus on enintään 750 mm maanpinnasta.

Vähimmäisvaakakulmat, SM1:

Vähimmäisvaakakulmat, SM2:









LIITE 2

ILMOITUS

(Enimmäiskoko: A4 (210 × 297 mm))

►(1) M1









LIITE 3

▼M1

ESIMERKKEJÄ HYVÄKSYNTÄMERKEISTÄ

▼B

Esimerkki 1 a)

a = 5 mm min.

Laite, jossa on edellä esitetty hyväksyntämerkki, on sivuvalaisin, joka on hyväksytty Yhdistyneessä kuningaskunnassa (E11) säännön nro 91 mukaisesti, ja sen hyväksyntänumero on 216. Vaakasuoralta janalta lähtevä, alaspäin osoittava pystysuora nuoli osoittaa sallitun asennuskorkeuden, joka tämän laitteen osalta on enintään 750 mm maanpinnan yläpuolella.

Huomautus: Symbolin SM1 vieressä esitetty luku ilmaisee, että hyväksyntä on myönnetty tämän säännön vaatimusten mukaisesti säännön ollessa alkuperäisessä muodossaan.

Esimerkki 1 b)

a = 5 mm min.

Esimerkki 2

Samaan yksikköön sisältyvien eri valaisimien kokonaisuuden yksinkertaistettu merkintä

MALLI A

MALLI B

MALLI C

Huomautus: Edellä olevissa kolmessa esimerkissä (mallit B, C ja D) esitetään kolme mahdollista hyväksyntämerkintää valaisinlaitteelle, jossa ryhmitettyjen, yhdistettyjen tai rakenteellisesti yhdistettyjen valaisimien kokoonpanoon sisältyy kaksi tai useampia valaisimia.

Tämä hyväksyntämerkintä osoittaa, että laite on hyväksytty Alankomaissa (E4) hyväksyntänumerolla 3333 ja että se sisältää seuraavat osat:

luokan IA taka- ja sivuheijastin, hyväksytty säännön nro 3 muutossarjan 02 mukaisesti;

luokan 2a takasuuntavalaisin, hyväksytty säännön nro 6 muutossarjan 01 mukaisesti;

takavalaisin (R), hyväksytty säännön nro 7 muutossarjan 01 mukaisesti;

takasumuvalaisin (F), hyväksytty säännön nro 38 muutossarjan 01 mukaisesti;

peruutusvalaisin (AR), hyväksytty säännön nro 23 muutossarjan 01 mukaisesti;

jarruvalaisin (S1), hyväksytty säännön nro 7 muutossarjan 01 mukaisesti;

sivuvalaisin (SM1), hyväksytty tämän säännön mukaisesti sen ollessa alkuperäisessä muodossaan.

Ajovalaisimen kanssa rakenteellisesti yhdistetty ja ryhmitetty valaisin

Esimerkki 3

Edellä oleva esimerkki vastaa erityyppisissä ajovalaisimissa käytettäväksi tarkoitetun linssin merkintää, eli kyseessä on

joko : ajovalaisin, jonka lähivalo on suunniteltu oikean- ja vasemmanpuoleista liikennettä varten, jonka kaukovalon enimmäisvoimakkuus on 86 250 –101 250 kandelaa, joka on hyväksytty Saksassa (E1) säännön nro 8 muutossarjan 02 mukaisesti ja joka on rakenteellisesti yhdistetty säännön nro 6 muutossarjan 01 mukaisesti hyväksytyn etusuuntavalaisimen kanssa ja ryhmitetty tämän säännön alkuperäisen version mukaisesti hyväksytyn sivuvalaisimen kanssa.

tai : ajovalaisin, joka tuottaa kaukovaloa ja oikean- ja vasemmanpuoleista liikennettä varten suunniteltua lähivaloa, joka on hyväksytty Saksassa (E1) säännön nro 1 muutossarjan 01 mukaisesti ja joka on rakenteellisesti yhdistetty samaan etusuuntavalaisimeen ja samaan sivuvalaisimeen kuin edellä,

tai : jompikumpi edellä mainituista ajovalaisimista hyväksyttynä erillisenä valaisimena.

Ajovalaisimen päärungossa on oltava ainoa voimassa oleva hyväksyntänumero, esimerkiksi:

Esimerkki 4

Valonlähdemoduulit

MD E3 17325

Yllä olevalla tunnuskoodilla merkitty valonlähdemoduuli on hyväksytty yhdessä sellaisen valaisimen kanssa, joka on hyväksytty Italiassa (E3) hyväksyntänumerolla 17325.









LIITE 4

FOTOMETRISET MITTAUKSET

1. Mittausmenetelmät

1.1 Fotometristen mittausten aikana hajaheijastukset on estettävä tarkoituksenmukaisella rajauksella.

1.2 Mittausten tulosten kyseenalaistamisen varalta mittaukset on suoritettava siten, että seuraavat vaatimukset täyttyvät: 1.2.1 Mittausetäisyyden on oltava sellainen, että voidaan soveltaa etäisyyden käänteistä neliöjuurilakia. 1.2.2 Mittauslaitteen on oltava sellainen, että vastaanottimen avauskulma katsottuna valaisimen vertailukeskipisteestä on välillä 10 asteminuuttia ja 1 aste. 1.2.3 Havaintosuunnan voimakkuutta koskeva vaatimus katsotaan täytetyksi, jos vaatimus täyttyy suunnassa, joka poikkeaa enintään asteen neljäsosan havaintosuunnasta.

1.3 Jos laite voidaan asentaa ajoneuvoon useampaan kuin yhteen kohtaan tai tietylle alueelle, fotometriset mittaukset on suoritettava jokaisessa kohdassa tai valmistajan määrittelemän vertailuakselin alueen ääripisteissä.

1.4 Suunta H = 0° ja V = 0° vastaa vertailuakselia. (Ajoneuvossa se on vaakasuora ja kohtisuorassa ajoneuvon pituussuuntaisen keskitasoon ja suunnattu vaadittuun näkyvyyssuuntaan.) Se kulkee vertailukeskipisteen kautta.

2. Valonjakautumistaulukot

2.1 Luokan SM1 sivuvalaisimet

2.1.1 Vähimmäisarvot:

0,6 cd kaikissa muissa kohdissa paitsi vertailuakselilla, jossa se on 4,0 cd.

2.1.2 Enimmäisarvot:

25,0 cd kaikissa kohdissa.

2.2 Luokan SM2 sivuvalaisimet

2.2.1 Vähimmäisarvot:

0,6 cd kaikissa kohdissa.

2.2.2 Enimmäisarvot:

25,0 cd kaikissa kohdissa.

2.3 Luokan SM1 ja SM2 sivuvalaisimien osalta voi olla riittävää tarkastaa ainoastaan viisi testistä vastaavan viranomaisen valitsemaa kohtaa.

2.4 Valokuvion on edellä ruudukkona esitetyllä valonjakautumisalueella oltava lähes yhdenmukainen, ts. valon voimakkuuden on kunkin ruudukon viivan muodostaman alueen osan suunnassa täytettävä vähintään kyseisten viivojen vähimmäisarvo.

2.5 Jos laite kuitenkin on tarkoitettu asennettavaksi enintään 750 mm korkeudelle maanpinnasta, fotometrinen voimakkuus tarkastetaan vain 5°:een kulmaan saakka alaspäin.

3. Valaisimien fotometrinen mittaus

Fotometrisen tehon tarkastus

▼M1

3.1 Ei-vaihdettavat valonlähteet (hehkulamput ja muut):

Fotometrinen teho tarkastetaan valaisimessa olevista valonlähteistä tämän säännön 9.1 kohdan mukaisesti.

▼B

3.2 Vaihdettavat hehkulamput:

Jos valaisimet on varustettu 6,75 V:n, 13,5 V:n tai 28,0 V:n hehkulampuilla, niiden tuottamat valovoima-arvot on korjattava. Korjauskerroin on vertailuvalovirran ja käytettävällä jännitteellä (6,75 V, 13,5 V tai 28,0 V) mitatun valovirran keskiarvon välinen suhde. Minkään käytettävän hehkulampun todelliset valovirrat eivät saa poiketa enempää kuin ± 5 prosenttia keskiarvosta. Vaihtoehtoisesti voidaan käyttää vakiohehkulamppua kussakin yksittäisessä asennossa sen omalla valovirralla ja laskea kunkin asennon yksittäiset mittaustulokset yhteen.

3.3 Hehkulampuilla varustettuja merkkivalaisimia lukuun ottamatta kaikkien merkkivalaisimien yhden minuutin ja 30 minuutin toiminnan jälkeen mitattujen valotiheysarvojen on oltava vähimmäis- ja enimmäisvaatimusten mukaisia. Yhden minuutin toiminnan jälkeinen valovoiman jakauma voidaan laskea 30 minuutin toiminnan jälkeisestä valovoiman jakaumasta soveltamalla kuhunkin testauspisteeseen yhden minuutin ja 30 minuutin toiminnan jälkeen kohdassa HV mitattujen valovoima-arvojen suhdetta.









▼M1

LIITE 5

▼B

TUOTANNON VAATIMUSTENMUKAISUUDEN VALVONTAMENETTELYJÄ KOSKEVAT VAATIMUKSET

1. YLEISTÄ

1.1 Vaatimustenmukaisuutta koskevat mekaaniset ja geometriset vaatimukset katsotaan täytetyiksi, jos eroavuudet eivät ylitä väistämättömiä valmistuspoikkeamia tämän säännön vaatimusten rajoissa.

1.2 Sarjatuotantona valmistettujen sivuvalaisimien vaatimustenmukaisuutta ei aseteta kyseenalaiseksi fotometristen ominaisuuksien osalta, jos testattaessa minkä tahansa sattumanvaraisesti valitun sivuvalaisimen fotometrisiä ominaisuuksia valonlähteen mukaan joko vakiohehkulampulla taikka ei-vaihdettavilla valonlähteillä (hehkulamput ja muut) niin, että kaikki mittaukset tehdään jännitteellä 6,75 V, 13,5 V tai 28,0 V, 1.2.1 mikään mitattu arvo ei poikkea negatiivisesti yli 20 prosentilla tässä säännössä määritellyistä arvoista. 1.2.2 Jos kyseessä on sivuvalaisin, jonka valonlähde on vaihdettava, ja jos edellä tarkoitetun testin tulokset eivät täytä vaatimuksia, sivuvalaisimien testit on toistettava käyttäen toista vakiohehkulamppua.

1.3 Värikoordinaatteja koskevien vaatimusten on täytyttävä, kun sivuvalaisin on varustettu vakiohehkulampulla, tai jos kyseessä on ei-vaihdettavalla valonlähteellä (hehkulamput ja muut) varustettu sivuvalaisin, kun kolorimetriset ominaisuudet tarkastetaan valonlähteen ollessa sivuvalaisimessa.

2. VALMISTAJAN SUORITTAMAA VAATIMUSTENMUKAISUUDEN TARKASTUSTA KOSKEVAT VÄHIMMÄISVAATIMUKSET

Hyväksyntämerkin haltijan on suoritettava kullekin sivuvalaisintyypille asianmukaisin väliajoin ainakin seuraavassa esitetyt testit. Testit on suoritettava tämän säännön määräysten mukaisesti.

Jos näyte ei täytä kyseisen testityypin vaatimuksia, on otettava lisää näytteitä ja testattava ne. Valmistajan on toteutettava toimenpiteitä kyseisen tuotannon vaatimustenmukaisuuden varmistamiseksi.

2.1 Testien luonne

Tässä säännössä esitetyt vaatimustenmukaisuustestit koskevat fotometrisiä ja kolorimetrisiä ominaisuuksia.

2.2 Testimenetelmät

2.2.1 Testit on yleensä suoritettava tässä säännössä esitettyjen menetelmien mukaisesti.

2.2.2 Valmistajan suorittamassa vaatimustenmukaisuustestissä voidaan käyttää tässä säännössä esitettyjä menetelmiä vastaavia menetelmiä tyyppihyväksyntätesteistä vastaavan toimivaltaisen viranomaisen suostumuksella. Valmistajan vastuulla on osoittaa, että käytetyt menetelmät vastaavat tässä säännössä esitettyjä menetelmiä.

2.2.3 Edellä olevan 2.2.1 ja 2.2.2 kohdan soveltaminen edellyttää, että testilaitteet kalibroidaan säännöllisesti ja että mittaukset vastaavat toimivaltaisen viranomaisen suorittamia mittauksia.

2.2.4 Vertailumenetelminä on käytettävä kaikissa tapauksissa tämän säännön vertailumenetelmiä, erityisesti hallinnollisen tarkastuksen ja näytteenoton tarkoituksia varten.

2.3 Näytteenotto

Sivuvalaisinnäytteet on valittava sattumanvaraisesti yhdenmukaisen erän tuotannosta. Yhdenmukaisella erällä tarkoitetaan samaa tyyppiä edustavien valaisimien sarjaa, joka on määritetty valmistajan tuotantomenetelmien mukaisesti.

Arvioinnin on yleensä kohdistuttava yksittäisten tehtaiden sarjatuotantoon. Valmistaja voi kuitenkin yhdistää useista eri tehtaista saadut samaa järjestelmätyyppiä koskevat tiedot, jos tehtaissa sovelletaan samoja laatuperusteita ja samaa laadunhallintaa.

2.4 Mitattavat ja tallennettavat fotometriset ominaisuudet

Valaisimien näytekappaleista on tehtävä fotometrisiä mittauksia, joilla määritetään vähimmäisarvot liitteessä 4 lueteltujen pisteiden kohdalla ja vaaditut värikoordinaatit.

▼M1

2.5 Hyväksyttävyysperusteet

Valmistajan vastuulla on laatia testituloksista tilastollinen tutkimus ja määrittää toimivaltaisen viranomaisen suostumuksella hyväksyttävyysperusteet tuotteilleen, jotta tuotteiden vaatimustenmukaisuuden tarkastukselle tämän säännön 11.1 kohdassa asetetut edellytykset täyttyvät.

Hyväksyttävyysperusteiden on oltava sellaiset, että 95 prosentin luotettavuustasolla liitteen 6 (ensimmäinen näytteenotto) mukaisesti suoritetun pistokokeen läpäisemisen vähimmäistodennäköisyys on 0,95.









LIITE 6

▼B

TARKASTAJAN SUORITTAMAA NÄYTTEENOTTOA KOSKEVAT VÄHIMMÄISVAATIMUKSET

1. YLEISTÄ

1.1 Mekaanista ja geometrista vaatimustenmukaisuutta koskevat tämän säännön määräykset katsotaan täytetyiksi, jos eroavuudet eivät ylitä väistämättömiä valmistuspoikkeamia.

1.2 Sarjatuotantona valmistettujen sivuvalaisimien vaatimustenmukaisuutta ei aseteta kyseenalaiseksi fotometristen ominaisuuksien osalta, jos testattaessa minkä tahansa sattumanvaraisesti valitun sivuvalaisimen fotometrisiä ominaisuuksia valonlähteestä riippuen joko vakiohehkulampulla taikka ei-vaihdettavilla valonlähteillä (hehkulamput ja muut) niin, että kaikki mittaukset tehdään jännitteellä 6,75 V, 13,5 V tai 28,0 V, 1.2.1 mikään mitattu arvo ei poikkea negatiivisesti yli 20 prosentilla tässä säännössä määritellyistä arvoista. 1.2.2 Jos kyseessä on sivuvalaisin, jonka valonlähde on vaihdettava, ja jos edellä tarkoitetun testin tulokset eivät täytä vaatimuksia, sivuvalaisimien testit on toistettava käyttäen toista vakiohehkulamppua. 1.2.3 Sivuvalaisimia, joissa on selviä vikoja, ei oteta huomioon.

1.3 Värikoordinaatteja koskevien vaatimusten on täytyttävä, kun sivuvalaisin on varustettu vakiohehkulampulla, tai jos kyseessä on ei-vaihdettavalla valonlähteellä (hehkulamput ja muut) varustettu sivuvalaisin, kun kolorimetriset ominaisuudet tarkastetaan valonlähteen ollessa sivuvalaisimessa.

2. ENSIMMÄINEN NÄYTTEENOTTO

Ensimmäisessä näytteenotossa valitaan sattumanvaraisesti neljä sivuvalaisinta. Ensimmäinen kahden valaisimen näyte merkitään A:ksi ja toinen B:ksi.

2.1 Vaatimustenmukaisuutta ei aseteta kyseenalaiseksi

2.1.1 Sarjatuotantona valmistettujen sivuvalaisimien vaatimustenmukaisuutta ei aseteta kyseenalaiseksi tämän liitteen kuviossa 1 esitetyn näytteenottomenettelyn jälkeen, jos valaisimien mitattujen arvojen negatiiviset poikkeamat ovat seuraavat:

2.1.1.1 Näyte A



A1: yksi sivuvalaisin 0 prosenttia yksi sivuvalaisin enintään 20 prosenttia A2: molemmat sivuvalaisimet yli 0 prosenttia mutta enintään 20 prosenttia siirrytään näytteeseen B

2.1.1.2 Näyte B



B1: molemmat sivuvalaisimet 0 prosenttia

2.1.2 tai jos kohdan 1.2.2 edellytykset näytteen A osalta täyttyvät.

2.2 Vaatimustenmukaisuus asetetaan kyseenalaiseksi

2.2.1 Sarjatuotantona valmistettujen sivuvalaisimien vaatimustenmukaisuus asetetaan kyseenalaiseksi tämän liitteen kuviossa 1 esitetyn näytteenottomenettelyn jälkeen ja valmistajaa kehotetaan saattamaan tuotantonsa vaatimusten mukaiseksi, jos valaisimien mitattujen arvojen poikkeamat ovat seuraavat:

2.2.1.1 Näyte A



A3: yksi sivuvalaisin enintään 20 prosenttia yksi sivuvalaisin yli 20 prosenttia mutta enintään 30 prosenttia

2.2.1.2 Näyte B



B2: jos A2 ja yksi sivuvalaisin yli 0 prosenttia mutta enintään 20 prosenttia yksi sivuvalaisin enintään 20 prosenttia B3: jos A2 ja yksi sivuvalaisin 0 prosenttia yksi sivuvalaisin yli 20 prosenttia mutta enintään 30 prosenttia

2.2.2 tai jos kohdan 1.2.2 edellytykset näytteen A osalta eivät täyty.

2.3 Hyväksyntä peruutetaan

Vaatimustenmukaisuus on asetettava kyseenalaiseksi ja kohtaa 12 on sovellettava, jos tämän liitteen kuvion 1 mukaisessa näytteenottomenettelyssä valaisimien mitattujen arvojen poikkeamat ovat seuraavat:

2.3.1 Näyte A



A4: yksi sivuvalaisin enintään 20 prosenttia yksi sivuvalaisin yli 30 prosenttia A5: molemmat sivuvalaisimet yli 20 prosenttia

2.3.2 Näyte B



B4: jos A2 ja yksi sivuvalaisin yli 0 prosenttia mutta enintään 20 prosenttia yksi sivuvalaisin yli 20 prosenttia B5: jos A2 ja molemmat sivuvalaisimet yli 20 prosenttia B6: jos A2 ja yksi sivuvalaisin 0 prosenttia yksi sivuvalaisin yli 30 prosenttia

2.3.3 tai jos kohdan 1.2.2 edellytykset näytteiden A ja B osalta eivät täyty.

3. TOISTETTU NÄYTTEENOTTO

Tilanteiden A3, B2 ja B3 osalta on kahden kuukauden kuluessa ilmoituksen antamisesta suoritettava toistettu näytteenotto (kolmas näyte C ja neljäs näyte D, jotka koostuvat kahdesta sivuvalaisimesta, jotka on valmistettu sen jälkeen, kun valmistaja on saattanut tuotantonsa vaatimusten mukaiseksi).

3.1 Vaatimustenmukaisuutta ei aseteta kyseenalaiseksi

3.1.1 Sarjatuotantona valmistettujen sivuvalaisimien vaatimustenmukaisuutta ei aseteta kyseenalaiseksi tämän liitteen kuviossa 1 esitetyn näytteenottomenettelyn jälkeen, jos valaisimien mitattujen arvojen poikkeamat ovat seuraavat:

3.1.1.1 Näyte C



C1: yksi sivuvalaisin 0 prosenttia yksi sivuvalaisin enintään 20 prosenttia C2: molemmat sivuvalaisimet yli 0 prosenttia mutta enintään 20 prosenttia siirrytään näytteeseen D

3.1.1.2 Näyte D



D1: jos C2 ja molemmat sivuvalaisimet 0 prosenttia

3.1.2 tai jos kohdan 1.2.2 edellytykset näytteen C osalta täyttyvät.

3.2 Vaatimustenmukaisuus asetetaan kyseenalaiseksi

3.2.1 Sarjatuotantona valmistettujen sivuvalaisimien vaatimustenmukaisuus asetetaan kyseenalaiseksi tämän liitteen kuviossa 1 esitetyn näytteenottomenettelyn jälkeen ja valmistajaa kehotetaan saattamaan tuotantonsa vaatimusten mukaiseksi, jos valaisimien mitattujen arvojen poikkeamat ovat seuraavat:

3.2.1.1 Näyte D



D2: jos C2 ja yksi sivuvalaisin yli 0 prosenttia mutta enintään 20 prosenttia yksi sivuvalaisin enintään 20 prosenttia

3.2.1.2 tai jos kohdan 1.2.2 edellytykset näytteen C osalta eivät täyty.

3.3 Hyväksyntä peruutetaan

Vaatimustenmukaisuus on asetettava kyseenalaiseksi ja kohtaa 12 on sovellettava, jos tämän liitteen kuvion 1 mukaisessa näytteenottomenettelyssä valaisimien mitattujen arvojen poikkeamat ovat seuraavat:

3.3.1 Näyte C



C3: yksi sivuvalaisin enintään 20 prosenttia yksi sivuvalaisin yli 20 prosenttia C4: molemmat sivuvalaisimet yli 20 prosenttia

3.3.2 Näyte D



D3: jos C2 ja yksi sivuvalaisin 0 tai yli 0 prosenttia yksi sivuvalaisin yli 20 prosenttia

3.3.3 tai jos kohdan 1.2.2 edellytykset näytteiden C ja D osalta eivät täyty.

Kuvio 1